สาขานี้อยู่ถนนเกษตรนวมินทร์ ใกล้บิ๊กแอ๊ปเปิ้ล ที่จอดรถสะดวก ผมมาที่นี่เป็นครั้งแรกเป็นงานเลี้ยงเล็กๆที่จัดในห้องพิเศษเป็นห้องแอร์อยู่กลางร้าน เนื่องจากไปถึงเร็วเลยถือโอกาสเดินชมบรรยากาศรอบๆ มีโซนโอเพ่นแอร์สำหรับลูกค้าที่มาทานอาหารปรกติ ด้านหลังเป็นห้องคาราโอเกะยื่นไปในน้ำดูสวยงาม ห้องที่ผมมาเป็นห้องจัดเลี้ยงอยู่ตรงกลางเป็นห้องแอร์แต่ยุงเยอะมาก นั่งตบยุงอยู่พักใหญ่ไม่ไหวต้องขอพัดลมมาเป่าช่วย ในห้องจัดเลี้ยงนี่เค้ามีคาราโอเกะให้ด้วยเหมาะสำหรับสังสรรค์จริงๆ เรื่องอาหารวันนี้เจ้าภาพเค้าสั่งไว้แล้ว เป็นเมนูแนะนำจากทางร้านทั้งนั้น ปลากะพงแช่น้ำปลาทอดกรอบ ทอดมากรอบมากรสชาติกลมกล่อมเค็มๆหวานๆดีเลยทีเดียว เนื้อปูผัดผงกะหรี่ ผัดผงกะหรี่นี่ผมชอบแบบไม่ใส่พริกเผาไม่ใส่ไข่เมนูนี้สำหรับผมเฉยๆครับลองชิมซักคำรสชาติกลางๆ ห้อยจ๊อรสชาติกลางๆมีเนื้อปูเยอะดีเหมือนกัน กุ้งอบวุ้นเส้นสไตล์จีนไม่หวานกุ้งสดตัวใหญ่เมนูนี้ชอบครับ หมึกไข่นึ่งมะนาวรสจัดหมึกสด ต้มยำโป๊ะแตกถึงรสใส่แบยทะเลมาครบเลยกุ้งหมึกหอยปูปลา เสียดายไม่ได้ชิมขาหมูเยอรมัน เพราะเจ้าภาพไม่ได้สั่ง ที่นี่ผมว่่ารสชาติอาหารกลาวๆดีครับไม่หวานมากไม่เค็มมาก เด็กกินได้ ผู้ใหญ่กินเยอะ พนักงานก็ดูแลดีหมดแก้วเป็นเสริฟ เรียกสั่งอะไรก็ไว ราคาอาหารกลางๆเหมาะสำหรับพาครอบครัวมานั่งกินอาหาร หรือจะมาคาราโอเกะก็ไม่เลว